**ДОГОВОР**

**№ ............ /......................2018 год.**

Днес, ………………..... г., в гр. Габрово, между:

**ОБЩИНА Габрово** със седалище и адрес на управление: гр. Габрово - 5300, пл. „Възраждане” № 3, ЕИК 000215630, представлявана от Таня Христова – кмет на Община Габрово, наричана за краткост **ВЪЗЛОЖИТЕЛ**, от една страна

и

**„…………………………….” …….,** със седалище и адрес на управление: гр. ……………, ул. „……………………….” …….., ЕИК ………………., представлявано от …………………………, в качеството му на Управител/Изпълнителен директор, наричано за краткост **ИЗПЪЛНИТЕЛ**, от друга страна,

на основание чл. 112 от ЗОП, в резултат на проведена открита процедура за възлагане на обществена поръчка, с предмет: **“Подобряване на системата за градски транспорт на гр. Габрово, чрез закупуване на 3 броя нови 12 (+/- 1) метрови CNG автобуса“**, в рамките на проект „Развитие на устойчив градски транспорт на град Габрово“, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие,открита с **Решение № …………………………** на Кмета на Община Габрово,обявена в изпълнение на **проект „Развитие на устойчив градски транспорт на град Габрово“, финансиран по ОПРР** и Решение № ......................от ...................................год. на **ВЪЗЛОЖИТЕЛЯ** за определяне на ИЗПЪЛНИТЕЛ, се сключи настоящият договор за възлагане на обществена поръчка с предмет **доставка на 3 /три/ броя 12 (+/- 1) метрови газови /CNG/ автобуси.**

**ПРЕДМЕТ**

**Чл. 1**. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка и гаранционно обслужване на доставка на 3 /три/ броя 12 метрови газови /CNG/ автобуси, както съгласно Техническата спецификация на Възложителя (Приложение № 1), и детайлно описани в Предложението за изпълнение (Приложение №2) и Ценовото предложение (Приложение №3) на Изпълнителя, които са неразделна част от Договора и в съответствие с изискванията на настоящия Договор. Предметът на настоящия Договор включва и задължение за Изпълнителя да регистрира автобусите в КАТ – Габрово от името и за сметка на Възложителя.

(2) Видът, техническите данни и характеристики на автобусите, които следва да достави Изпълнителят са подробно посочени в Техническата спецификация на Възложителя, (Приложения № 1) и в Предложението за изпълнение на изпълнителя (Приложение №2), представляващи неразделна част от настоящия Договор.

(3) Изпълнителят се задължава да осигурява гаранционно обслужване на доставените автобуси в рамките на гаранционните срокове, както й сервизно обслужване в рамките на първите 24 месеца или 100 000 км. /което от двете събития настъпи първо/. Материалите, консумативите, дейностите и условията на сервизното обслужване са описани в Техническата спецификация на Възложителя и Техническото предложение на Изпълнителя.

(4) Предметът на настоящия договор се изпълнява в рамките на проект „Развитие на устойчив градски транспорт на град Габрово“, финансиран по ОПРР, по проект № BG16RFOP001-1.016-0003, Договор за безвъзмездна финансова помощ № BG16RFOP001-1.016-0003-C01, по схема за предоставяне на безвъзмездна финансова помощ: BG16RFOP001-1.001-039 ”Изпълнение на интегрирани планове за градско възстановяване и развитие 2014-2020“ на Оперативна програма „Региони в растеж“ 2014-2020 /ОПРР/.

**ЦЕНА ПО ДОГОВОРА И ПЛАЩАНИЯ**

**Чл. 2.** (1) За изпълнението на предмета на Договора, Възложителят се задължава да заплати на Изпълнителя обща цена в размер на ..................... лв. /…………….........……………/ без ДДС или ..................... лв. / …………….........……………/ с включен ДДС, съгласно Ценовото предложение на Изпълнителя (Приложения № 3), неразделна част от настоящия Договор.

(2) Посочената цена е крайна и включва всички разходи и възнаграждения на Изпълнителя за изпълнение на предмета на настоящия Договор, като: разходите за придобиване, съответно прехвърляне на правото на собственост върху автобусите на Възложителя; за доставка на автобусите, за транспортиране на автобусите до мястото за доставка, за заплащане на продуктова такса (екотакса), както и разходите за отстраняване от Изпълнителя на всички технически неизправности и повреди, възникнали не по вина на Възложителя и покрити от гаранционните условия на Изпълнителя.

(3) Предметът на настоящия Договор, включително посочената цена не включва извършването от Изпълнителя на разходи за сервизно обслужване за автобусите, след първите 24 месеца или 100 000 км. /което от двете събития настъпи първо/ по време на гаранционния срок, които са за сметка и се организират от Възложителя. Възложителят потвърждава, че е запознат с факта, че гаранционното обслужване в срока по гаранцията и съгласно правилата на производителя, посочени в /……………. – *посочва се документа*/ е необходимо условие за валидността на гаранцията на производителя за недостатъци, повреди и дефекти през гаранционния срок.

(4) Посочената в настоящия Договор цена е крайна и остава непроменена за срока на действието му.

**Чл.** 3 (1) Плащането се извършва в български лева, с платежно нареждане по следната банкова сметка, посочена от Изпълнителя:

IBAN …………………………

BIC ………………………….

Банка …………………

Изпълнителят е длъжен да уведоми писмено Възложителя за всяка последваща промяна на банковата му сметка в срок до 3/три/ дни считано от момента на промяната. В случай, че Изпълнителят не уведоми Възложителя в този срок, счита се, че плащането, по посочената в настоящия член банкова сметка е надлежно извършено.

(2) Плащането на цената по чл. 2, ал. 1 от настоящия Договор се извършва както следва:

А) Възложителят заплаща авансово сума в размер на .............., представляваща 30 % от цената чл. 2 ал. 1 с ДДС, в срок от 30 /тридесет/ дни от подписване на настоящия Договор и предоставяне от Изпълнителя на Възложителя на фактура, неотменима и безусловна гаранция, покриваща пълния размер на аванса, предварително одобрена от **ВЪЗЛОЖИТЕЛЯ**. Валидността на гаранцията за обезпечаване на авансовото плащане следва да бъде с мин. срок, срока за изпълнение посочен в чл. 6, ал. 2, удължен с 60 (шестдесет) дни, и се освобождава до три дни след връщане или усвояване на аванса. Авансът се счита усвоен след подписване на Приемо-предавателния протокол по чл. 7, ал. 3 или ал. 5 от настоящия договор.

Б) Възложителят заплаща остатъчната сума в размер на .............., представляваща 70 % от цената по чл. 2, ал. 1 с ДДС в срок от 30 /тридесет/ дни след подписване на протокола за регистрация, посочен в чл. 7, ал. 10 представени документи удостоверяващи съответствието на доставените и автобуси, гаранционни карти, инструкции и други съпътстващи документи и оригинална фактура.

(3) За дата, на която са извършени плащанията, се счита датата на заверяване на банковата сметка на Изпълнителя със съответната дължима сума.

**Чл. 4** **ИЗПЪЛНИТЕЛЯТ** се задължава при съставянето и издаването на разходооправдателни документи по настоящия договор да включват текст *„Разходът е по договор за безвъзмездна помощ № BG16RFOP001-1.016-0003-C01 от 17.07.2017 г. по ОПРР 2014-2020 г.”.*

**Чл. 5 (**1) Сметка на Община Габрово, по която се превеждат съгласно изискванията на т. 41 и т. 41.1 от ДДС № 07/04.04.2008 г. на Министерството на финансите подлежащите на възстановяване неусвоени средства от **ИЗПЪЛНИТЕЛЯ**, както и натрупаните лихви, неустойки и глоби, както и суми по нередности, в изпълнение на настоящия договор е:

IBAN BG87STSA93003210003810

BIC STSABGSF

Банка ДСК АД Финансов център Габрово

(2) **ИЗПЪЛНИТЕЛЯТ** се задължава да открие отделна банкова сметка за получаване на плащанията от **ВЪЗЛОЖИТЕЛЯ** по този договор и при приключване изпълнението на договора да представи банково извлечение от откритата сметка за натрупаните лихви, съгласно ал. 1.

**СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 6. (**1) Настоящият Договор влиза в сила от датата на подписването му. Срокът на договора изтича след изтичането на всички гаранционни срокове:

1. Гаранционен срок за автобусите - ………………………….месеца

2. Гаранционен срок за силовите агрегати - ………. …………месеца

и удовлетворяването на всички претенции на Възложителя, свързани с гаранционната отговорност на Изпълнителя.

Гаранционните срокове започват да текат от датата на подписване на протоколите по чл. 7 ал. 3 или 5 и след регистрирането на автобусите в КАТ и подписване на протокол за регистрация по чл. 7, ал. 10.

(2) Срокът за доставка на автобусите е до ………………. календарни дни, считано от датата на подписване на настоящия Договор.

(3) Мястото на доставка на автобусите – община Габрово, гр. Габрово.

**Чл. 7.** (1) Изпълнителят се задължава да достави и предаде на Възложителя 3 /три/ броя 12 метрови газови /CNG/ автобуси, предмет на доставката, окомплектовани както следва:

1. оборудвани с обезопасителен триъгълник, аптечка, пожарогасител и светлоотразителна жилетка (съгласно Закона за движение по пътищата);
2. окомплектовани, съгласно изискванията на производителя, с комплект ключове, резервна гума, комплект инструменти за смяна на гуми и др.;
3. с извършен предпродажбен сервиз;
4. зареден с всички необходими за експлоатацията им течности и материали;
5. с необходимите за регистрацията им документи, включително документи за платени данъци, мита, такси, фактури и приемо-предавателни протоколи;
6. сертификати за съответствие, гаранционна и сервизна книжка, паспорти или други документи от производителя, съдържащ технически данни и характеристики;
7. с инструкция за експлоатация на български език, както и документация, съдържаща препоръки за правилна експлоатация;
8. други документи и аксесоари, изискващи се съгласно условията но поръчката и офертата на Изпълнителя;

(2) При доставката на Автобусите, Изпълнителят предоставя на Възложителя надлежно оформена фактура – оригинал, подписана от Изпълнителя, съдържаща основание – номер на договора, номер на шаси, модел, марка и на автобусите, както и всички необходими документи.

(3) Доставката и предаването/получаването се удостоверява с подписване в два екземпляра на двустранен приемо-предавателен протокол („**Приемо-предавателен протокол**“) от Страните или техни упълномощени представители, след проверка за: отсъствие на явни Несъответствия, окомплектовката на доставката и представяне на документите в съответствие с алинеи 1 и 2, съответствие на автобусите с техническите характеристики, представени в Предложението за изпълнение на Изпълнителя и Техническата спецификация на Възложителя. Приемо-предавателният протокол съдържа основанието за съставянето му (номер на договора), номер на шаси на автобусите, предмет на доставка. Проектът на Приемо-предавателен протокол се изготвя от Изпълнителя.

(4) Изпълнителят уведомява Възложителя писмено в срок от 1 /един/ ден предварително за конкретната дата и час, на която ще се изпълнява доставката. При предаването на автобусите, Изпълнителят осигурява на Възложителя необходимото според обстоятелствата време да ги прегледа за Несъответствия, като същото не може да надвишава 1 /един/ ден.

(5) При констатиране на явни Несъответствия, по смисъла на ал. 6 на доставените автобуси, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, съобразно ал. 6. След отстраняване на Несъответствията, Страните подписват двустранен Приемо-предавателен протокол за приемане на доставката.

(6) При „**Несъответствия**“ (явни или скрити дефекти, липси, недостатъци, несъответствия на автобусите с Техническата спецификация и функционалните изисквания на Възложителя и/или Предложението за изпълнение на Изпълнителя и/или и с изискванията за окомплектовка на автобусите и документите в съответствие с алинея 1 и 2 се прилага някоя от следните възможности:

1. Изпълнителят заменя автобуса/ите или частта с Несъответствия с такива притежаващи характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя и Несъответствието е открито преди регистрацията на автобуса/ите в КАТ - Габрово, в случаите при които се налага замяна на автобуса/ите

2. Изпълнителят отстранява Несъответствието в срок и по ред посочени в констативния протокол; или

3. Цената по Договора се намалява съответно с цената на автобуса/сите или частта с Несъответствия, ако това не води до промяна в предмета на поръчката или със сумата на разходите за отстраняване на Несъответствието.

(7) В случай че Несъответствието на доставените автобусите е толкова съществено, че прилагането на някой от вариантите по алинея 6 ще доведе до промяна на предмета на поръчката, или в случай че Изпълнителят забави доставката на автобусите или отстраняването на Несъответствията с повече от 10 /десет/ дни, от предвидения срок за доставка в чл. 6, ал. 2, съответно от срока, посочен в констативния протокол, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно платената авансово от Възложителя сума. Страните се споразумяват изрично, че прилагането на варианта по ал. 6, т. 1, а именно – замяна на несъответстващ автобуса/и с нов по отношение на автобуса с Несъответствия, може да бъде извършено само до подписване на Приемо-предавателния протокол по ал. 3 или 5 и преди регистрация на автобусите в КАТ.

(8) Подписването на приемо-предавателния протокол по ал. 3 или ал. 5 без забележки има силата на приемане на доставката от страна на Възложителя, освен в случаите на "скрити Несъответствия“, които не могат да бъдат установени при обикновения преглед на автобусите.

(9) В случаите на Несъответствия, посочени в констативния протокол по ал.5, Възложителят не дължи заплащане на цената по чл. 2, ал. 1, преди отстраняването им и изпълненията на останалите условия за плащане, предвидени в Договора.

(10) Изпълнителят се задължава да регистрира автобусите в КАТ - Габрово, в срок до 10 /десет/ дни, считано от датата на подписване на приемо-предавателния протокол по ал. 3 или ал. 5. Възложителят получава окомплектованите съответствие с ал. 1 и ал. 2 автобуси, заедно със съответните документи, веднага след регистрацията им, което се отразява в протокол за регистрация, подписан от Възложителя и Изпълнителя или упълномощени от тях лица, като плащането на цената по чл. 3, ал. 2, буква Б, следва да бъде извършено в срок до 30 (*тридесет*) дни след подписването на протокола по настоящата алинея.

(11) *Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.*

**Чл. 8.** Рискът от случайно повреждане или погиване на автобусите, преминава върху Възложителя при предаването на владението върху тях на Възложителя обективирано в Приемо-предавателния протокол по чл. 7, ал. 3 или ал. 5 и подписването на протокола за регистрация по чл. 7, ал. 10.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9 (1)** Изпълнителят се задължава да достави автобусите, предмет на настоящия Договор, отговарящи на техническите параметри, представени в Техническото предложение на Изпълнителя и на Техническата спецификация на Възложителя, окомплектовани съгласно изискванията на настоящия Договор и придружени със съответните документи, както и да прехвърли собствеността върху тях на Възложителя.

(2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(3) Изпълнителят се задължава да подготви необходимите документи, за регистрация на автобусите в КАТ - Габрово, и да ги регистрира от името на Възложителя, при условията и сроковете, посочени в този Договор и изискващи се от компетентните органи.

(4) Изпълнителят се задължава да предаде автобусите на Възложителя след регистрацията им в КАТ - Габрово, като в периода от подписване на приемо-предавателния протокол по чл. 7, ал. 3 или ал. 5, до приемането им от Възложителя с протокол за регистрация по чл. 7, ал.10, се задължава да полага за автобусите грижата на добър търговец.

(5) Изпълнителят се задължава да уведоми писмено Възложителя, че автобусите са регистрирани в КАТ - Габрово и могат да бъдат получени от Възложителя. Уведомлението се изпраща до Възложителя най-късно в деня, следващ регистрацията на автобусите в КАТ.

(6) Изпълнителят се задължава да извършва текуща поддръжка и сервизно обслужване на автобусите в рамките на гаранционния срок, при условията и сроковете на този Договор и Техническата спецификация, съответно при условията на гаранцията.

(7) Изпълнителят се задължава да отстранява за своя сметка и в договорените срокове всички Несъответствия на доставените автобуси или проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на Несъответствия, както и при извършване на гаранционното обслужване да влага само оригинални резервни части, материали и консумативи.

(8) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(9) *Изпълнителят се задължава да сключи договор/договори за подизпълнение с посочените в офертата му подизпълнители в срок от 3 дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по* [*чл. 66, ал. 2*](http://web.apis.bg/p.php?i=2752471#p28982788) *и* [*11 ЗОП*](http://web.apis.bg/p.php?i=2752471#p28982788)*.*

(10) *Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.*

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10** (1) Възложителят се задължава да заплати общата цена по чл. 2, ал. 1 от този Договор, съгласно условията и по начина, посочен в него.

(2) Възложителят се задължава да приеме доставката на автобусите, предмет на договора по реда на чл. 7, ал. 5, ако отговарят на договорените изисквания, в срок до 1 /един/ ден след писменото му уведомяване.

(3) Възложителят има право да иска от Изпълнителя да изпълни доставката на автобусите, съгласно Предложението за изпълнение, в срок и без отклонения от договорените изисквания.

(4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(5) Възложителят има право на рекламация за доставения по Договора автобус/и, при условията посочени в настоящия Договор.

(6) Възложителят има право да изисква от Изпълнителя замяната на несъответстващ с Техническите спецификации и/или дефектен автобус/и само при условията на настоящия Договор и преди регистрацията му в КАТ - Габрово, както и отстраняване на Несъответствия по реда и в сроковете, определени в настоящия Договор.

(7) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

(8) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.

(9) Възложителят е длъжен да следи и осигурява извършването на поддръжка и сервиз на автобусите в рамките на гаранционния срок, при условията и сроковете на този Договор, съответно при условията на гаранцията.

(10) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**Чл. 11** (1) Изпълнителят гарантира пълната функционална годност на доставените автобуси, съгласно договореното предназначение, както и съгласно Предложение за изпълнение, Техническата спецификация и стандарти.

(2) В рамките на гаранционния срок Изпълнителят отстранява със свои сили и средства всички повреди, и/или Несъответствия на автобусите, съответно подменя дефектирали части и/или компоненти с нови, съгласно гаранционните условия и Предложението за изпълнение на Изпълнителя.

(3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на автобуса от свои квалифицирани представители в срок от 3 /три/ дни, от получаване на рекламационното съобщение на Възложителя. След преглед на автобуса от квалифицирани представители на Изпълнителя се съставя констативен протокол за вида на повредата и/или Несъответствието, работите и срокът необходими за отстраняването ѝ в два еднообразни екземпляра.

(4) Изпълнителят се задължава, при неспазване на максимални срокове за гаранционното обслужване по части и агрегати, съгласно техническата спецификация, да осигури на Възложителя изправен заместващ автобус от същия тип и с най-малко същия гарантиран пробег, като автобуса за ремонт, до пълното отстраняване на повреда и/или Несъответствие, като гаранционният срок на автобуса, в процес на поправяне, се удължава със срока през който е траело отстраняването на повредата.

**Чл. 12** (1) Възложителят е длъжен да осигурява гаранционна и сервизна поддръжка на автобусите, съгласно сроковете и условията по гаранцията и настоящия Договор.

(2) По време на гаранционния срок Изпълнителят няма право да отказва приемането на автобус в оторизираните си сервизи за сервизно обслужване и/или гаранционен ремонт.

**ГАРАНЦИЯ ЗА ИЗПЪЛНЕНИЕ НА ДОГОВОРА. ГАРАНЦИЯ ЗА АВАНСОВО ПЛАЩАНЕ**

**Чл. 13** (1) За обезпечаване изпълнението на настоящия договор**,** при подписване на договора, Изпълнителят представя гаранция за изпълнение в размер на ………. лв. (………….…….), представляваща 5% от стойността на настоящия договор без ДДС в полза на Възложителят като безусловна и неотменима банкова гаранция, застраховка или парична сума. Срокът на валидност на гаранцията за изпълнение трябва да обхваща срока за доставка на автобусите удължен с 2 месеца.

(2) Изпълнителят предоставя гаранция за обезпечаване на гаранционния период в размер на двадесет на сто от сумата по ал. 1. Ако Изпълнителят е представил банкова гаранция за изпълнение на Договора, преди частичното ѝ освобождаване следва да представи гаранция за обезпечаване на гаранционния период.

(3) Гаранцията, когато е парична сума, се внася по сметка на Възложителя:

Банка ДСК АД Финансов център Габрово

IBAN: BG52STSA93003305016910

BIC: STSABGSF

(4) В случай че гаранцията за изпълнение е под формата на банкова гаранция и за банката, издала гаранцията, бъде открито производство по несъстоятелност, респективно бъде установено, че същата е неплатежоспособна или свръхзадължена, или й се отнеме лицензът, или откаже да заплати предявената от Възложителят сума, Възложителят има право да поиска, а Изпълнителят се задължава да предостави, в срок до 5 (пет) работни дни от направеното искане, съответната заместваща гаранция от друга банкова институция, съгласувана с Възложителя. В този случай Възложителят освобождава първата предоставена гаранция

(5) В случай че срокът на банковата гаранция изтича преди пълното уреждане на отношенията на страните по този договор, Възложителят има право да поиска удължаване на срока и/или изплащането й от банката-гарант, и да я трансформира в безлихвен паричен депозит по сметките си, като задържи депозита до окончателното уреждане на своите претенции.

(6)Условията по ал. 3 и 4 се прилагат и в случай на гаранция, представена под формата на застраховка.

(7) При претенции на трети засегнати лица към Възложителя по повод понесени вреди, причинени от действията или бездействията на Изпълнителя, Възложителят има право да ползва гаранцията за изпълнение за удовлетворяването им или да я задържи до доказване на основателността им от компетентните органи.

(8)Възложителят има право да задържи изцяло или частично гаранцията за изпълнение и/или обезпечаваща авансовото плащане, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя, съответно при възникване на задължения за Изпълнителя за връщане на авансово платени суми. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението, а от гаранцията обезпечаваща авансовото плащане – сумата в размер на авансовото плащане, при условие, че същото не е задържано или върнато на Изпълнителя.

(9)Гаранцията не освобождава Изпълнителя от отговорност за загуби на Възложителя над сумата на обезпечението. Размерът на отговорността за неизпълнението, който не се обхваща от размера на гаранцията, за разликата до пълния размер на действителните вреди се реализира по предвидения в закона ред.

(10) Гаранцията за изпълнение по ал. 1 се освобождава в срок от 30 (*тридесет*) дни, след приемане на доставените автобуси и подписване на Приемо-предавателния протокол по чл. 7, ал. 3 или ал. 5 и протокола за регистрация на автобусите в КАТ по чл. 7, ал. 10.

(11) окончателно освобождаване на остатъчната сума по гаранцията се извършва в срок от 30 (*тридесет*) дни, след изтичане на гаранционните срокове посочени в чл. 6, ал. 1 от настоящия Договор, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

(12)Възложителят не дължи лихви върху сумата по гаранцията за изпълнение на договора за времето, в което я държи правомерно.

**НЕУСТОЙКИ**

**Чл. 14** (1) При забавено изпълнение на задължения по Договора от страна на Изпълнителя в нарушение на уговорените срокове, същият заплаща на Възложителя неустойка в размер на 0,2 %от сумата по чл. 2, ал. 1 за всеки просрочен ден, но не повече от 5 % от стойността на договора.

(2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,2 % от дължимата сума за всеки просрочен ден, но не повече от 5 % от стойността на договора.

(3) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки.

(4) Неустойките се заплащат незабавно, при поискване от Възложителя, по следната банкова сметка:

Банка ДСК АД Финансов център Габрово

IBAN: BG22STSA93003110003800

BIC: STSABGSF

**ПОДИЗПЪЛНИТЕЛИ**

**Чл. 15** (1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор и на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**Чл. 16** (1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 17** (1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по ал. (1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал. 2 Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал. 2, когато искането за плащане е оспорено, до момента на отстраняване на причината за отказа.

**УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 18** (1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 10 /десет/ дни;
5. по реда на чл.118 от ЗОП.

(2) Възложителят може да прекрати Договора едностранно, без предизвестие с уведомление, изпратено до Изпълнителя:

1. когато Изпълнителят забави изпълнението на задължение по настоящия Договор с повече от 10 /десет/ дни;
2. при системно (*три и повече пъти*) неизпълнение на задълженията на Изпълнителя за извършване на гаранционни ремонти или при пълно неизпълнение на задълженията на Възложителя за гаранционно обслужване и/или извършване на гаранционни ремонти;
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;
4. бъде обявен в неплатежоспособност или когато бъде открита процедура за обявяване в несъстоятелност или ликвидация;

(3) ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

(4) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(5) Възложителят може да развали Договора по реда и при условията предвидени в него или в приложимото законодателство.

**Чл. 19** Настоящият Договор може да бъде изменян или допълван от Страните при условията на чл. 116 от ЗОП.

**НЕПРЕОДОЛИМА СИЛА**

**Чл. 20** (1) Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила.

(2) „Непреодолима сила" по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

**Чл. 21** (1) Страната, която не може да изпълни задължението си поради непреодолима сила, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

(2) Ако страната, която е следвало да изпълни свое задължение по настоящия договор, е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.

**Чл. 22** (1) Не е налице непреодолима сила, ако съответното събитие е следствие на неположена грижа от страна на изпълнителя и при полагане на дължимата грижа то може да бъде преодоляно.

(2) Не представлява "непреодолима сила" събитие, причинено по небрежност или чрез умишлено действие на страните или на техни представители и/или служители, както и недостигът на парични средства.

(3) Докато трае непреодолимата сила, изпълнението на задълженията и свързаните с тях насрещни задължения се спира.

**Чл. 23** При спиране на дейностите вследствие на непреодолима сила предвидените срокове се увеличават със срока на спирането.

**ОТЧЕТНОСТ И ТЕХНИЧЕСКИ И ФИНАНСОВИ ПРОВЕРКИ**

**Чл. 24** **ИЗПЪЛНИТЕЛЯТ** се задължава да води точна и редовна документация и счетоводна отчетност, отразяващи изпълнението на настоящия договор.

**Чл. 25** (1) **ИЗПЪЛНИТЕЛЯТ** се задължава да съхранява, осигурява и предоставя при поискване от УО на ОПРР, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи всички документи за проектите, за период от три години, считано от 31 декември след предаване към Европейската комисия на окончателните документи по приключването на ОПРР 2014-2020 г. Този срок се прекъсва в случай на съдебни процедури или по надлежно обосновано искане от страна на Европейската комисия.

(2) Документите по ал. 1 трябва да се съхраняват на достъпно място и да са архивирани по начин, който улеснява проверките от компетентните органи.

(3) Документите по ал. 1 се съхраняват и след изтичането на сроковете по ал. 1, в случай, че има съдебни, административни или следствени производства, до приключването им или при надлежно обосновано искане на Европейската комисия, или когато националното законодателство указва това.

**Чл. 26** (1) При проверки на място от страна на УО на ОПРР, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи **ИЗПЪЛНИТЕЛЯТ** се задължава да осигури присъствието на свой представител, както и да осигури: достъп до помещения, преглед на документи, удостоверяващи направените разходи в рамките на предоставената безвъзмездна финансова помощ, както и всякаква друга информация, свързана с изпълнението на проекта и сключения договор.

(2) **ИЗПЪЛНИТЕЛЯТ** е длъжен да допуска УО на ОПРР, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и/или техни представители и външни одитори, извършващи проверки, да проверяват, посредством проучване на документацията му или проверки на място, изпълнението на проекта, и да проведат пълен одит, при необходимост, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат в срок до 3 (три) години след приключването на Оперативната програма по отношение на договорите за предоставяне на безвъзмездна финансова помощ по Европейските структурни и инвестиционни фондове в съответствие с изискванията на Регламент № 1303/2013 г. на Съвета, както и до приключване на евентуални административни, следствени или съдебни производства.

(3) Освен указаното в ал.2, **ИЗПЪЛНИТЕЛЯТ** е длъжен да допусне УО на ОПРР, Сертифициращия орган, националните одитиращи органи, Европейската служба за борба с измамите и/или техни представители и външни одитори, извършващи проверки съгласно член 15, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство.

(4) За изпълнение на целта по ал. 2 **ИЗПЪЛНИТЕЛЯТ** е длъжен да предостави на служителите или представителите на УО на ОПРР, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и външни одитори достъп до местата, където се осъществява проектът, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Достъпът, предоставен на служителите или представителите на УО на ОПРР, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са архивирани по начин, който улеснява проверката, а Бенефициентът следва да уведоми УО на ОПРР за точното им местонахождение.

(5) **ИЗПЪЛНИТЕЛЯТ** гарантира, че правата на УО на ОПРР, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори ще се упражняват равноправно, при еднакви условия и в съответствие с еднакви правила и по отношение на неговите изпълнители.

(6) **ИЗПЪЛНИТЕЛЯТ** е длъжен да поддържа система за деловодство, архивиране и съхраняване на документите, свързани с изпълнението на договора, в съответствие с указанията на Ръководителя на УО на ОПРР.

**Чл. 27** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** и/или на лицата, надлежно упълномощени от него, Управляващия орган и Сертифициращия орган, цялата необходима информация за изпълнението на настоящия договор, в срок до 3 работни дни от поискването й.

**Чл. 28** С подписването на настоящия договор **ИЗПЪЛНИТЕЛЯТ** декларира своето съгласие компетентният орган по приходите (по месторегистрация на **ИЗПЪЛНИТЕЛЯ**) да предоставя информация за него при поискване от страна на Управляващия орган и/или Сертифициращия орган.

**КОНФЛИКТ НА ИНТЕРЕСИ И КОДЕКС ЗА ЕТИЧНО ПОВЕДЕНИЕ**

**Чл. 29** (1) Изпълнявайки дейностите по този договор, **ИЗПЪЛНИТЕЛЯТ** се задължава както той, така и неговите служители да спазват определени изисквания относно конфликт на интереси и кодекс за етично поведение.

(2) По смисъла на настоящия договор конфликт на интереси е налице при възникване на обстоятелствата, посочени в чл. 52, параграф 2, изречение второ от Регламент на Съвета (ЕО, Евратом) № 1605/2002 от 25 юни 2002 г. относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) № 1995/2006 от 13 декември 2006 г.

**Чл. 30** (1) **ИЗПЪЛНИТЕЛЯТ** се задължава да предприеме всички необходими: мерки, за да предотврати или прекрати всяка ситуация, която може да компрометира независимото и обективно изпълнение на настоящия договор.

(2) **ВЪЗЛОЖИТЕЛЯТ** си запазва правото да се увери, че тези мерки са адекватни и може да изиска предприемането на допълнителни мерки, ако това е необходимо.

**Чл. 31** (1) **ИЗПЪЛНИТЕЛЯТ** се задължава да направи така, че неговите служители, включително и ръководните кадри, не са поставени в ситуация, която може да доведе до конфликт на интереси.

(2) **ИЗПЪЛНИТЕЛЯТ** се задължава да смени, незабавно и без компенсация от Възложителя, всеки свой служител, който участва в изпълнението на настоящия договор и е изложен на такава ситуация.

**Чл. 32** (1) **ИЗПЪЛНИТЕЛЯТ** се задължава да се въздържа от всякакви контакти, които биха компрометирали неговата независимост, или независимостта на персонала му.

(2) В случай че **ИЗПЪЛНИТЕЛЯТ** не поддържа такава независимост, **ВЪЗЛОЖИТЕЛЯТ** може да прекрати настоящия договор.

**Чл. 32** (1) **ИЗПЪЛНИТЕЛЯТ** се задължава да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност.

(2) **ИЗПЪЛНИТЕЛЯТ** се задължава да се въздържа от всякакви публични изявления във връзка с настоящия договор, направени без предварителното писмено съгласие на **ВЪЗЛОЖИТЕЛЯ**, както и от ангажиране с дейност, което влиза в разрез със задълженията му към **ВЪЗЛОЖИТЕЛЯ** по договора.

(3) **ИЗПЪЛНИТЕЛЯТ** се задължава да не ангажира **ВЪЗЛОЖИТЕЛЯ** по какъвто и да е начин без предварителното му писмено съгласие и трябва, когато това се налага, да изясни това свое задължение пред трети лица.

**Чл. 34** В случай че **ИЗПЪЛНИТЕЛЯТ** или някой от неговите подизпълнители, персонал, агенти или служител предложи да даде, или се съгласи да предложи или даде, или даде на което и да било лице подкуп, подарък, пари за благодарност или комисионна като стимул или награда за това, че е направил или се е въздържал да направи действие във връзка с настоящия договор, или за това, че е бил благосклонен или неблагосклонен към дадено лице във връзка с този договор с **ВЪЗЛОЖИТЕЛЯ**, **ВЪЗЛОЖИТЕЛЯТ** може да прекрати настоящия договор, без това да е в ущърб на изпълнимите права на **ИЗПЪЛНИТЕЛЯ** по него.

**Чл. 35** **ИЗПЪЛНИТЕЛЯТ** се задължава да не извлича пряка или непряка изгода от каквито и да било възнаграждения за права, парични възнаграждения, или комисионни във връзка с патентован или защитен артикул, или процес, използван при или за целите на настоящия договор, без предварителното писмено съгласие на **ВЪЗЛОЖИТЕЛЯ**.

**Чл. 36** **ИЗПЪЛНИТЕЛЯТ** се задължава, както той, така и неговите служители да запазят професионална тайна по време на изпълнение на настоящия договор, както и след приключването му.

**Чл. 37** **ИЗПЪЛНИТЕЛЯТ** се задължава, освен с предварителното писмено съгласие на Възложителя, нито той, нито назначеният или ангажиран от него персонал да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на този договор.

**Чл. 38** **ИЗПЪЛНИТЕЛЯТ** се задължава както той, така и назначеният или ангажиран от него персонал, да не ползват в ущърб на **ВЪЗЛОЖИТЕЛЯ** информацията, която им е била предоставена и която е резултат от проучванията, тестовете и изследванията, проведени по време на и за целите на изпълнение на настоящия договор.

**Чл. 39** (1) **ИЗПЪЛНИТЕЛЯТ** се задължава изпълнението на настоящия договор да не води до необичайни комерсиални разходи.

(2) В случай че се появят такива комерсиални разходи, настоящият договор ще бъде прекратен.

(3) Необичайни комерсиални разходи по смисъла на този договор са комисионни, които не са упоменати в договора или не произлизат от правомерно сключен договор във връзка с този договор, комисионни, които не са платени в замяна на действително извършена услуга, работа или доставка, комисионни, изплатени на получател с неясна самоличност, или комисионни, изплатени на **ВЪЗЛОЖИТЕЛЯ**.

(4) При поискване, **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ**, удостоверяващи доказателства във връзка с условията, при които се изпълнява настоящия договор, при спазване разпоредбите на действащото българско законодателство,

(5) **ВЪЗЛОЖИТЕЛЯТ** има право да проведе всички документални проверки, които счита за необходими, за да намери доказателства в случай, че има подозрение за необичайни комерсиални разходи.

**Чл. 40 ИЗПЪЛНИТЕЛЯТ** е длъжен да уведоми незабавно **ВЪЗЛОЖИТЕЛЯ** за всеки конфликт на интереси, който се появи по време на изпълнението на настоящия договор, или когато е налице неспазване на клаузите за етично поведение.

**Чл. 41** Изискванията за Конфликт на интереси и кодекс за етично поведение се прилагат по начин който не нарушава императивните разпоредби на действащото българско законодателство.

**ПУБЛИЧНОСТ И ИНФОРМИРАНЕ**

**Чл. 42** (1) **ИЗПЪЛНИТЕЛЯТ** се задължава да предприеме всички необходими стъпки за популяризиране на факта, че проектът се съфинансиран от Европейския фонд за регионално развитие.

(2) Предприетите мерки по ал. 1 трябва да са съобразени със съответните правила за информиране и публичност, предвидени в чл. 8 от Регламент на Комисията 1828/2006 г. и приложение 1 към него, и в Единен наръчник на бенефициента за прилагане на правилата за информация и комуникация 2014 – 2020 г.

**Чл. 43** **ИЗПЪЛНИТЕЛЯТ** се задължава да посочва финансовия принос на Европейския фонд за регионално развитие, предоставен чрез Оперативна програма „Региони в растеж" 2014- 2020 г., в каквато и да било форма и в каквото и да е средство за масова информация, в това число и в Интернет, и в каквито и да са документи, свързани с изпълнението на настоящия договор. Той трябва да използва логото на ЕС и логото на Оперативна програма „Региони в растеж“ 2014 – 2020 г. Всеки документ, в каквато и да било форма, трябва да съдържа следното заявление: “Този документ е създаден в рамките на проект „.......................”, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от <наименование на Изпълнителя> и при никакви обстоятелства не може да се счита, че този документ отразява официалното становище на Европейския съюз и Управляващия орган на ОПРР 2014-2020 г.”

**КОНФИДЕНЦИАЛНОСТ**

**Чл. 44** (1) Всяка информация, получена при или по повод сключването и изпълнението на този договор, се счита за конфиденциална в отношенията между **ИЗПЪЛНИТЕЛЯ** и трети лица, с изключение на контролни и одитни органи.

(2) **ИЗПЪЛНИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ВЪЗЛОЖИТЕЛЯ**.

(3) **ИЗПЪЛНИТЕЛЯТ** предоставя на своите работници или служители единствено такава информация, получена при или по повод изпълнението на настоящия договор, която е необходима за изпълнението на техните задължения във връзка с изпълнението му. Разкриването на информация пред работник или служител се осъществява само в такава степен, която е необходима за целите на извършваната от него работа по изпълнението на настоящия договор.

(4) **ВЪЗЛОЖИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ИЗПЪЛНИТЕЛЯ**.

(5) Изпълнителят трябва да уведоми незабавно Възложителя, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Габрово.

(6) Изпълнителят носи отговорност за предприемане на нерегламентиран достъп до информационните активи в Община Габрово, както и ако застраши сигурността на същите, за което дължи неустойка в размер на 10% от договореното възнаграждение.

**Чл. 45** (1) **ВЪЗЛОЖИТЕЛЯТ**, лицата, упълномощени от него и **ИЗПЪЛНИТЕЛЯТ** се задължават да запазят поверителността на всички предоставени документи, информация или други материали, за срок не по-малко от 3 (три) години, считано от 31 декември след предаване към Европейската комисия на окончателните документи по приключването на ОПРР.

(2) Европейската комисия има право на достъп до всички документи, предоставени на лицата, посочени по-горе, като спазва същите изисквания за поверителност.

**Чл. 46** **ИЗПЪЛНИТЕЛЯТ** упълномощава **ВЪЗЛОЖИТЕЛЯ**, Договарящия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, наименованието на проекта и размера на предоставената безвъзмездна финансова помощ.

**Чл. 47** При реализиране на своите правомощия **ВЪЗЛОЖИТЕЛЯТ** и **ИЗПЪЛНИТЕЛЯТ** се задължават да спазват изискванията за защита на личните данни съобразно разпоредбите на приложимото европейско и национално законодателство.

**МЕХАНИЗЪМ ЗА ОТЧЕТНОСТ И НЕДОПУСКАНЕ НА НЕРЕДНОСТИ**

**Чл. 48** (1) С оглед задълженията на **ВЪЗЛОЖИТЕЛЯ** за воденето на документацията и отчетността, произтичащи от договора за безвъзмездна финансова помощ, **ИЗПЪЛНИТЕЛЯТ** се задължава да спазва всички указания на Възложителя, в това число но не само: при изготвяне на всякакви документи, воденето на кореспонденция, форма на отчетност на изпълнените дейности, изписването на определени текстове, спазването на определени срокове и др. във връзка с настоящия договор

(2) По смисъла на параграф 36 на чл. 2, от Регламент (ЕС) №1303/2013 и настоящия договор „нередност” е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез отчитане на неправомерен разход в бюджета на Съюза.

(3) „Измама” по отношение на разходите, съгласно чл.1, параграф 1, буква „а“ от Конвенцията за защита на финансовите интереси на Европейските общности следва да се разбира всяко умишлено действие или бездействие, свързано с: а) използването или представянето на фалшиви, грешни или непълни изявления или документи, което води до злоупотреба или незаконно присвояване на средства от общия бюджет на Европейските общности или бюджети, управлявани пряко от или от името на Европейските общности; б) укриване на информация в нарушение на конкретно задължение, имащо същия резултат; в) използването на такива средства за различни цели от тези, за които те първоначално са били отпуснати.

(4) **ИЗПЪЛНИТЕЛЯТ** е длъжен да не допуска нередности при изпълнение на възложените му с договора работи, както и незабавно да сигнализира **ВЪЗЛОЖИТЕЛЯ** при възникване на съмнения за нередности свързани, както с изпълнението на договора, така и при изпълнението на проекта.

(5) Изпълнителят е длъжен да възстанови всички неправомерно получени суми в пълен размер, ведно с дължимата лихва за периода, през който те са престояли при него в срок от 10 календарни дни след получаване на писмено искане от страна на възложителя.

(6) При невъзстановяване в размера и срока по предходната алинея **ВЪЗЛОЖИТЕЛЯТ** удовлетворява претенциите си от Гаранцията за изпълнение на Договора, както и по общия ред.

(7) Изпълнителят се задължава да запознае лицата, ангажирани с изпълнение на договора с определението за „нередност и измама”.

(8) в случай на установена нередност и/или измама по вина на Изпълнителят, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви

**ОБМЕН НА ИНФОРМАЦИЯ**

**Чл. 49** (1) Страните по настоящия договор следва да отправят всички съобщения и уведомления помежду си само в писмена форма за действителност.

(2) Адрес за кореспонденция, посочен от **ИЗПЪЛНИТЕЛЯ**: ...................................................

(3) Адрес за кореспонденция, посочен от **ВЪЗЛОЖИТЕЛЯ**: ..................................................

(4) При промяна на адреса си за кореспонденция всяка от страните е длъжна назабавно да уведоми другата страна за промяната, В противен случай изпратената кореспонденция на посочения в настоящия договор адрес се счита за валидно връчена.

**ДОПЪЛНИТЕЛНА РАЗПОРЕДБА**

**Чл. 50** За целите на настоящия договор понятието ДЕФЕКТ има следното значение: проявен и/или установен недостатък в изпълнените дейности предмет на настоящия договор, който се изразява в отклонение от изискванията на Договора, Техническите спецификации, Техническото предложение и/или нормативната уредба, както и в неправилно функциониране на доставено и монтирано от Изпълнителя оборудване по причина, за която същият отговаря.

**ЗАКЛЮЧИТЕЛНИ КЛАУЗИ**

**Чл. 51** (1) За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското право, като страните уреждат отношенията си чрез споразумение, изразено писмено.

(2) Страните са длъжни да положат всички усилия, за да постигнат уреждане на възникнали между тях спорове по взаимно съгласие. Всяка от страните е длъжна да отговори в срок от 5 работни дни на искане на другата страна за уреждане на възникнал спор по взаимно съгласие, изразено писмено.

(3) След изтичането на срока по ал. 2 или опитите за уреждане на спора не са довели до резултати в срок от 20 работни дни от датата на първото искане, всяка от страните може да защити правата си по предвидения от закона ред,

**Чл. 52** (1) Техническите спецификации, както и Техническото предложение и Ценовото предложение и приложенията към тях, подадени от **ИЗПЪЛНИТЕЛЯ** в процедурата за възлагане на обществената поръчка, представляват неразделна част от този договор.

(2) Всички клаузи в настоящия договор следва да се тълкуват непротиворечиво и съгласно документацията по ал. 1.

**Чл. 53** За всички неуредени е настоящия договор отношения между страните се прилагат разпоредбите на действащото законодателство на Р България.

Настоящият Договор се подписа в 3 /три/ еднообразни екземпляра – 2 /два/ за Възложителя и 1 /един/ за Изпълнителя.

Неразделна част от настоящия договор са описаните по-долу приложения.

ПРИЛОЖЕНИЯ:

Техническата спецификация на Възложителя (Приложение № 1);

Предложението за изпълнение (Приложение №2);

Ценовото предложение (Приложение №3);

Гаранция за добро изпълнение…………………………………………………………………

**ВЪЗЛОЖИТЕЛ: ИЗПЪЛНИТЕЛ:**

**Кмет на Община Габрово: ..............................................**

**............................................... / /**

**/Таня Христова/**